google/wiki40b huggingface dataset:
Magellanpingvin

Beskrivelse

Magellanpingvinen er oppkalt etter Magellanstredet, der disse fuglene først ble oppdaget og fortsatt lever. Stredet er oppkalt etter Ferdinand Magellan, som oppdaget det i 1520.
Magellanpingvinen er en middels stor pingvinart. Den er sort på oversiden og hvit på undersiden, men den gir er mørkere inntrykk enn hva kappingvin og humboldtpingvin gjør.
Arten karakteriseres av et sort bånd som løper som en omvendt U i det hvite fra over brystet og nedover sidene, på undersiden av vingene. Hodet er sort med en bånd av hvitt som går tvers over halen og i bue opp i bakkant av hodet og over øynene, der det ender opp i roten av overnebbet.
Arten blir cirka 61–76 cm høy og veier typisk omkring 2,7–6,5 kg. Hannen blir noe større enn hunnen. Vekten varierer med årstiden for begge kjønnene.

Utbredelse, habitat og bestand

Magellanpingvinen hekker langs kysten av Argentina, Brasil, Chile, Falklandsøyene og Uruguay. Tidvis er den også å finne som gjest i Antarktika, de sørlige øyene utenfor Australia og New Zealand og på Sør-Georgia og Sør-Sandwichøyene.
Arten trives langs kysten, både der det er gress, buskas og klipper.
Totalbestanden har blitt estimert til å bestå av cirka 1,3 millioner par, hvorav 950 000 langs kysten av Argentina, minst 200 000 langs kysten av Chile, og minst 100 000 langs kysten av Falklandsøyene. 
Totalbestanden har en negativ tendens og arten står oppført som nær truet på IUCNs rødliste.

Atferd

Magellanpingviner hekker i kolonier. Fuglene ankommer hekkeplassene i september og, dersom de alt har dannet par, starter byggingen av et rede. Fugler som ikke er i par starter frieratferden, som er ganske lydsterk. Hanne skryter høylytt for å annonsere etter en hunn. Når hunnen er funnet går hannen i ring rundt henne, og etter hvert slår fuglene vingene vennlig mot hverandre og hannens vinger vibreres mot hunnen, som et tegn på partnerskap. Deretter starter byggingen av et rede.
Arten bygger enkle reder av det fuglene klarer å skrape sammen av byggematerialer. Redene bygges gjerne i ly av noe vegetasjon eller der det er mulig å grave ut en gang i grunnen. Hulgangene kan være opp mot en meter lange og ender opp i et lite, rundt kammer.
Hunnen legger to egg som begge bytter på om å ruge. Mens den en ruger jakter den andre på mat i sjøen. Magellanpingvinen er kjent for å ferdes langt for å komme til jaktområdene. I så måte har enkeltindivider blitt observert opp mot 600 km fra hekkeplassen. Mot slutten av inkubasjonstiden, som gjerne varer i 39&ndash42 dager, blir rugeskiftene kortere.
Etter at kyllingene har klekket vil foreldrene vokte og mate dem i 24–29 dager. Deretter forlater foreldrene ungene og returnerer bare for å mate dem med en til tre dagers mellomrom. Etter 40–70 får ungfuglene voksen fjærdrakt og starter forberedelsene til å dra på sjøen, der både foreldrene og ungfuglene følger ansjosens nordlige migreringsmønster fra mai til august. Fuglene vil imidlertid også spise annen fisk, krill og blekksprut.
Det er kjent at arten kan dykke til mer enn 75 meter.
Kunden har alltid rett

Kunden har alltid rett er et norsk humorprogram som gikk på NRK fra 1964 til 1966. Programmene besto av en rekke sketsjer. Det ble ledet av Harald Tusberg og regissert av Harald Heide-Steen jr. Rolv Wesenlund var en tid med, og Odd Geir Sæther var fotograf. Serien var produsert av Nandor Hamzas og var hans debut i NRK.
Innholdet var parodier over problemer man har som forbruker og samfunnsborger. Man hadde sporadiske episoder, hver av 45 minutter varighet mellom 20:30 og 21:15, og alltid lørdag. I 1964 kom de 18. april, 30. mai, 27. juni og 12. september (med Jack Fjeldstad i en parodi over Dagsrevyen). I 1965 var det 13. mars og 12. juni.
I den siste episoden 29. januar 1966 var det litt om selvangivelsen, men mest kom fra Røros der det var VM i sparkstøtting. Skuespillerne var Elsa Lystad, Kari Simonsen, Svein Byhring, Sverre Wilberg og Joachim Calmeyer, samt Wesenlund og Heide-Steen jr.
Fylkesvei 5082

Fylkesveg 5082 går mellom Holme og Flatråker i Tysnes kommune. Veien er 8,3 km lang.
Frem til 2019 hadde veien betegnelsen Fv81.
Mairie des Lilas (Paris Metro)

Mairie des Lilas er en stasjon på metroen i Paris.
Stasjonen er endestasjon på linje 11.
Sceloenopla

Utseende

Middelsstore (ca. 5-10 millimeter), avlange skjoldbiller, kroppen mer eller mindre mørk, dekkvingene gjerne rødlige. Kroppsformen varierer en hel del. Antennene er tynne og forholdsvis lange, hodet fremstrakt. Pronotum er firkantet, betydelig smalere enn dekkvingene, som har fine punktrader og kan ha forskjellig form, ofte med en tann i spissen. Beina er nokså lange og tynne med noe utvidete føtter.

Levevis

Larvene er bladminerere på en rekke ulike tofrøbladete planter, tilhørende mange ulike familier, også noen enfrøbladete.

Utbredelse

Slekten er vidt utbredt i Mellom- og Sør-Amerika, fra Mexico i nord til Argentina i sør.
Philodromus aureolus

Utseende

Philodromus aureolus er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes genitalier, hos hunner epigynet og hos hanner pedipalpenes siste ledd.

Levevis

Philodromus aureolus er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.
Fylkesvei 7538

Fylkesvei 7538 går mellom Botn og Kalviksjøen i Tysfjord kommune. Veien er 4,8 km lang.
Frem til 2019 hadde veien betegnelsen fylkesvei 683.
Houston Grand Opera

The Houston Grand Opera (HGO) i Houston i Texas er et av de ledende operahus i USA. Det åpnet i 1955. Siden 1987 ligger HGO i Wortham Theater Center.
Volleyball under Middelhavslekene 2009

Volleyball under Middelhavslekene 2009. Volleyball var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var fjortende gangen som volleyball var med på programmet under middelhavslekene. Det var to volleyballturneringer, en for kvinner og en for menn, Italia vant begge turneringene.
VM i alpint 2011 – Lagkonkurranse

Lagkonkurransen under VM i alpint 2011 ble avholdt 16. februar 2011 i Garmisch-Partenkirchen.
Pseudophimosia

Utseende

Middelsstore, avlange, blanke, brunsvarte trebukker med lyse tegninger. Antennene er kraftige, omtrent så lange som kroppen, leddene rødlige med svart spiss. Pronotum er avrundet, avsmalende forover, svart med bred, brunrød midtstripe. Dekkvingene er jevnbrede, med gule tegninger. Beina er middels lange, lårene tynne.

Utbredelse

Artene er kjent fra Colombia og Venezuela.
Viktor Pečovský

Landslaget

15. august 2012 fikk han sin første landskamp for Slovakia mot Danmark.
Han ble tatt ut i Slovakias EM-tropp til EM i Frankrike 2016.
Luitpold av Bayern

Bakgrunn

Han var tredje sønn av kong Ludwig I av Bayern og prinsesse Therese av Sachsen-Hildburghausen. Hans søsken var kong Maximilian II av Bayern (f. 1812), Mathilde (f. 1813), kong Otto I av Grekenland (f. 1815), Theodolinde (f. 1816), Adelgunde (f. 1823), Hildegard (f. 1825), Alexandra (f. 1826) og Adalbert (f. 1828).

Tidlig karriere

Luitpold gjorde militær karrière, og ble i 1869 generalinspektør for den bayerske armé. Under en av sine mange utenlandsreiser møtte han sin fremtidige kone, Augusta av Østerrike, datteren av storhertugen av Toscana. De ble gift 15. april 1844 i Firenze.

Regent

Etter at hans nevø, kong Ludwig II av Bayern, ble umyndiggjort av den bayerske regjering den 9. juni 1866, ble Luitpold utnevnt til regent, og regjerte først på vegne av Ludwig og etter dennes død på vegne av hans sinnslidende etterfølger Otto I av Bayern.
I løpet av sin 25 år lange regjeringstid oppnådde prinsregenten gjennom sin beskjedenhet, dydighet og folkelighet å vinne folkets kjærlighet til tross for den opprinnelig skepsis mot ham. De såkalte «prinsregentårene» har blitt kalt en gullalder for Bayern.
Luitpold var en betydelig kunstelsker, og München ble under hans styre en ledende kunstby der både mestre av den gamle skole og moderne kunst fikk en plass. Den tyske jugendstilen fikk sitt navn i München i 1896.
Luitpold svermet ikke bare for kunsten og spesielt hellenismen, men også for naturen, skogen og fjellene. Han begynte tidlig med sin lidenskapelige hobby, jakt. Han gjorde Oberstdorf til sin offisielle hoffjaktmark. Luitpold var øverste jaktherre for over 130 000 hektar kongelig jaktmark, ca. 15 % av kronens skog. Han jaktet i hele Bayern, fra Spessart over Ingolstadt og München til Oberbayern og Allgäu-fjellene. I Oberstdorf gav han skolebarna fri på sin fødselsdag og serverte dem pølser. Det er fortalt flere slike anekdoter om prinsregentens folkelighet.
Tallrike gater i Bayern og bayersk Pfalz er oppkalt etter ham, bl.a. den berømte Prinzregentenstraße i München. Det samme er bl.a. byens Prinzregententheater, Luitpoldpark og Luitpold-Gymnasium.
Remigius Machura

Annet

Han har tidligere vært utestengt for bruk av Stanozolol.
Machura har en sønn med samme navn, også han kulestøter.
Parkslirekne

Parkslirekne (Reynoutria japonica) er en hurtigvoksende urteplante i Slireknefamilien.
Den ble importert til Norge som prydplante fra Japan på 1800-tallet, men har i nyere tid spredt seg i større omfang i naturen. Den fortrenger mye annen vegetasjon og sprer seg raskt. den er spesielt plagsom i hager da den er ekstremt vanskelig å kvitte seg med og kommer ofte inn med rotbiter når jord flyttes eller fra under gjerdet hos naboen. 
Den ble nylig satt til den nye slekten parkslirekneslekten. Sammen med kjempeslirekne (Reynoutria sachalinensis) og hybridslirekne (Reynoutria x bohemica). I Norge er alle 3 artene på fremmedartslista sin høyeste kategori SE, svært høy risiko.
Friidrett under Middelhavslekene 2013

Friidrett under Middelhavslekene 2013. Friidrett var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var syttende gangen som friidrett var med på programmet under middelhavslekene. Det var i alt 44 øvelser og Italia ble beste nasjon med tretten gullmedaljer foran Hellas med seks.
Fastlandskeltiske språk

Fastlandskeltiske, eller kontinentalkeltiske språk er de keltiske språk, i dag samtlige utdødde, som ble snakket på det europeiske kontinentet i motsetning til øykeltiske språk (keltisk på De britiske øyer). Kontinentalkeltiske språk ble snakket av folkeslag som var kjent av romerske og greske skribenter som keltoi, celtæ, galli og galatæ. Disse språkene ble snakket fra Iberia til Balkan og i Lilleasia.

Bruken av begrepet

Det moderne begrepet fastlandskeltisk eller kontinentalkeltisk er brukt i motsetning til øykeltisk. Mens de fleste forskere er enige om at øykeltisk er en særskilt gren av keltisk, som har gjennomgått felles lingvistiske nyvinninger, er det ingen bevis for at fastlandskeltisk kan bli tilsvarende gruppert. Isteden er fastlandskeltisk et polyfyletisk begrep som refererer ganske enkelt til de keltiske språk som ikke er øykeltiske. Ettersom det er så lite materiale som har blitt bevart fra noen av de fastlandskeltiske språkene har det vært vanskelig å gjennomføre lingvistiske analyser basert på komparative metoder. Imidlertid har en del forskere sette på brytoniske språk og galliske som en undergruppe av indoeuropeiske, se Keltiske språk. Fastlandskeltiske språk er P-keltisk, unntatt for keltiberisk som er Q-keltisk, og har hatt en påvirkning på latin, særlig i Frankrike.

Bemerkning om bretonsk

Selv om bretonsk er snakket på fastlandet i Europa, og har det i tusen år, er det likevel ikke betraktet som et av de fastlandskeltiske språk. Det er et brytonisk språk nært beslektet med walisisk og kornisk, selv om det har blitt foreslått at det er gallisk undergruppe i dialekten i Vannes i Frankrike. François Falc'hun betraktet bretonsk som en etterkommer av gallisk, men historisk og lingvistiske bevis viser noe helt annet.
Charles Palissot de Montenoy

Bakgrunn

Charles Palissot de Montenoy var sønn av en celeber advokat i hjembyen Nancy, Hubert Palissot. Han ble fort moden, og fikk på Collège des Jésuites de Nancy der han fulgte undervisning i teologi. Så fortsatte han med filosofi ved Université de Pont-à-Mousson, til han var tolv år gammel, så i Paris der han fortsatte med teologi og deretter studerte rettsvitenskaper. Han var deretter innom den katolske presteordenen Oratorianerne, men forlot den og giftet seg i en alder av 18 år.

Dramatiker

Hans teaterstykke Les Tuteurs ble oppført i 1754 på Comédie-Française i Paris og fikk en god mottakelse. Han priste Montesquieu og Voltaire. Hans dikt smigret innflytelsesrike personer ved det kongelige hoff, og de skaffet ham et innbringende embede.
I sin komedia Le Cerclee ou les originaux (1755) lot Palissot portrettere en philosophe som var lett å gjenkjenne som Rousseau. Riktignok forsvarte Rousseau Palissot under e den skandale som fulgte, men etter dette ble Palissot holdt på avstand fra filosofene, og så skjerpet han sine angrep på dem. 
Palissot de Montenoy ble en klar motstander til Jean-Jacques Rousseau og encyklopedistene, og angrep dem enda heftigere i lystspillet Les philosophes (uroppført 2. mai 1760 på Comédie-Française). Stykket var egentlig ikke særlig godt - det skrev til og med journalister som selv var kritiske til filosofene - men det skapte furore og ble derfor en scenesuksess. Handlingen var bygd over samme lest som Molières Les Femmes Savantes. Men hovedsakelig behandler Palissot heri den franske opplysningens menns ideer og fremferd. Voltaire svarte med Le Café.
Palissot skjerpet tonen ytterligere, men med hensvinnende fremgang. Stykket Le Satirique ble til slutt forbudt; grunnene til dette er uklare. Palissot selv spedte den historie at dette stykket ikke stammet fra ham - at det tvert i mot var skrevet for å sverte ham. Les Philosophes ble oppført på nytt i 1782 på Comédie-Française, men denne gang i en mildere versjon.
Fra 1789 (den franske revolusjons utbrudd) ble Palissot en begeistret revolusjonær, tilhenger av teofilantropien, bibliotekar, og utgiver av Voltaires, Nicolas Boileaus og Pierre Corneilles verker.
Gertrud Rasks kirke

Historie

På grunn av befolkningsveksten i Julianehåb kunne den gamle Vår Frelsers kirke ikke lenger betjene byens menighet, og Den danske kirke besluttet derfor å oppføre en ny kirke. Kirken ble bygget i perioden mai 1972 til juli 1973 og innviet den 8. juli 1973. Kirken er oppkalt etter Gertrud Rask, misjonæren Hans Egedes kone.

Oppførelse og interiør

Kirken ble tegnet av arkitekten Ole Nielsen, og er oppført i ren betong og har også et betongalter. Motivet på altertavlen er basert på floraen i Sørgrønland.
Kirken har et 10-stemmers orgel bygd av Frobenius Orgelbyggeri i 1973.
Vatenbygda

Vatenbygda er ei bygd beliggende ved Nervatnet i Fauske kommune.
Vatenbygda ligger rett øst for Finneid. Bygda består av gårdene Vatnan, Mosti, Os, Hjemgam og Moen. Bygda avgrenses naturlig av endemorener i vest (Finneid) og i øst (Moen og Hjemgam). Hjemgamstraumen går gjennom endemorenen og danner forbindelse mellom Øvervatnet og Nervatnet.
I forbindelse med gruvevirksomheten i Sulitjelma gikk det dampskip på Nervatnet årene 1892 til 1954. Det ble foretatt oppmudring i Nervatnet for å få en renne for båtene da innsjøen er meget grunn i øst. Bildet til høyre viser hvordan denne rennen lager vannstrøm som danner råk i det islagte vannet. Senere ble Sulitjelmabanen opprettet og båttrafikken opphørte. I 1972 ble jernbanen revet og fylkesvei 830 etablert. I Vattenbygda ligger Stengvatnet som er vannreservoar for Fauske.
Nord for bygda ligger Okshola som er et av Norges lengste sammenhengende hulesystem på tilsammen 9 500 meter. Største dyp er 300 m. Sør for bygda ligger et annet grottesystem kalt Svarthammarhola med Nordens største naturlige fjellhall.
Bézier-kurve

En Bézier-kurve er innenfor det matematiske spesialfeltet numerisk analyse en viktig parametrisk kurve og brukes spesielt for fremstilling av datagrafikk og dataassistert design, CAD.
Bézier-kurver ble i stor grad gjort kjent i 1962 av den franske ingeniøren Pierre Bézier, som brukte dem som hjelpemiddel for design av biler.
Kronprinsesse Märtha Kyst

Kronprinsesse Märtha Kyst er en kyststrekning i Dronning Maud Land i Antarktis, beliggende mellom 20° vest og Trolltunga ved 0° 30' øst og oppkalt etter kronprinsesse Märtha. Kronprinsesse Märtha Kyst grenser til Coats Land i vest og Prinsesse Astrid Kyst i øst.
Kystlandet ble utforsket av den tredje Norvegia-ekspedisjonen i 1930 og navngitt etter medlemmer av den norske kongefamilien. Fram til 1973 ble utstrekningen av Kronprinsesse Märtha Kyst definert som mellom 20° vest og 5° øst.
Huixian

Huixian (kinesisk: 辉县; pinyin: Huīxiàn) er et byfylke i provinsen Henan i Folkerepublikken Kina. Det ligger i byprefekturet Xinxiang.
Befolkningen var på 769 231 innbyggere i 1999.

Kulturminner

Mengzhuang (Mengzhuang yizhi, 孟庄遗址), Baiquan («Hundre kilder», Baiquan, 百泉), gammelbyen i Gongcheng (Gongcheng chengzhi, 共城城址) og Baiyuntempelet (Baiyun si, 白云寺) står alle oppført på Folkerepublikken Kinas liste over kulturminner.
Geotermisk energi på Island

Geotermisk energi på Island står for om lag av 5,8 % av verdens produksjon av elektrisk energi fra geotermiske kilder. På grunn av den store vulkanske aktiviteten på Island utnyttes geotermisk energi i stor grad til elektrisitetsproduksjon og fjernvarme. Seks geotermiske kraftverk sto i 2006 for 26,5% av landets produksjon av elektrisitet, resten kom fra vannkraft (73,4%) og fossilt brensel (0,1%). I tillegg dekkes 45 % av oppvarmingsbehovet i landets bygninger av geotermisk varme. I 2012 var total installert effekt 665,0 MW elektrisk kraft og Island er det land i verden med størst andel av sin elektrisitetsproduksjon fra geotermisk energi.
Forbruk av primær geotermisk energi i 2004 var 79,7 Petajoule (PJ), eller 53,4 % av landets totale forbruk av primærenergi. Tilsvarende andel for vannkraft var 17,2 %, petroleum 26,3 % og kull 3 %. Av den geotermiske energien som ble utnyttet i 2006, gikk 54 % til romoppvarming og 28 % til elektrisitetsproduksjon. Resten ble benyttet til fiskeoppdrett, snøsmelting, svømmebasseng, drivhus og industri.
Ste. Anne de Detroit Catholic Church

Ste. Anne de Detroit, etablert 26. juli 1701, er den eldste kontinuerlige drevne romersk-katolske kirken i USA. Den nåværende kirkebygningen ble bygd i 1886, og ligger ved 1000 Ste. Anne Street i Detroit, Michigan. Gjennom historien har meningheten brukt åtte forskjellige bygninger.
Mennigheten er tuftet på franske tradisjoner. Demografiske endringer gjorde Ste. Annes til en hovedsakelig irsk menighet innen 1920-tallet, og like etter på en latinamerikansk. Den første prekenen på spansk ble gitt i 1940, og den siste på fransk ble gitt i 1942. En spansktalende prest ble ansatt i 1946. Menigheten er fremdeles hovedsakelig spansktalende den dag i dag.
Nedre imbrian

Nedre imbrian er i månens historie en tidsperiode som strekker seg fra 3,85 milliarder til 3,80 milliarder år siden. Tidsperioden overlapper slutten på det det sene tunge bombardementet av det indre solsystemet. Nedslaget som skapte det enorme Mare Imbrium-bassenget fant sted i begynnelsen av perioden. De øvrige store bassengene som dominerer månens framside (som Mare Crisium, Mare Tranquilitatis, Mare Serenitatis, Mare Fecunditatis og Mare Procellarum) ble også dannet i denne perioden, og disse bassengene ble for det meste fylt med basalt i den etterfølgende øvre imbrian-perioden. Nedre imbrian fulgte etter nectarian-perioden.

Forholdet til jordens geologiske tidslinje

Siden det finnes svært lite (eller ingenting) bevart geologisk materiale på jorden fra dette tidsrommet som tilsvarer månens nedre imbrian, er den blitt brukt som inndeling av i det minste et vitenskapelig verk om jordens historie for å dele opp den uoffisielle hadeikum.
Die Gartenlaube

Historie

Tidsskriftets innhold var underholdende, men også lærerikt. Det omfattet kommentarer, fortellinger og romaner, men også artikler i pedagogiske og medisinske spørsmål. Den redaksjonelle holdning var frisinnet i religiøse så vel som i politiske spørsmål, og slo godt an hos et borgerlig publikum.
Die Gartenlaube innledet en utvikling med familietidsskrifter, der illustrasjonene spilte en stor rolle i fremstillingen. Familiebladet Daheim (1865-1944) utgitt av August Klasing, var Gartenlaubes kristelige motstykke.
Gartenlaubes første opplag i 1853 var på 5000 eksemplarer, og opplaget nådde et toppunkt i 1881 på 378 000 eksemplarer. Grunnleggeren Ernst Keil måtte i starten overlate redaktørtittelen (Herausgeber) til Ferdinand Stolle. Keil hadde selv blitt dømt til fengsel etter presselovene vedtatt under den såkalte Nachmärz (motsatsen til Vormärz) etter revolusjonen i 1848. 
Die Gartenlaube ble i 1937 avløst av Die Neue Gartenlaube. Gartenlaube-forlaget i Leipzig, utga i 1956 også Deutsche Turnzeitung, som var den første sportsavis i Tyskland.
Tianshan (Ürümqi)

Tianshan (forenklet kinesisk: 天山区; pinyin: Tiānshān Qū; uigursk: تڭرىتاغ رايونى, Tengritagh Rayoni eller Təngritaƣ Rayoni eller Tengritag Rayoni) er et bydistrikt i byprefekturet Ürümqi i den autonome region Xinjiang i Folkerepublikken Kina.
Det har et areal på 171 km².
Befolkningen var i 2002 på 450.000 innbyggere.
Tianshan er administrativt stede for Ürümqi.
NM i mangekamp 1989

NM i mangekamp 1989 var en del av NM i friidrett 1989, og ble arrangert som et eget mesterskap i Drammen, 
12. og 13. august av IF Hellas.
Det ble konkurrert i tikamp for menn og sjukamp for kvinner.
Trypantius

Utseende

Små, smale praktbiller, mørkt fargede. Hodet er forholdsvis stort og bredt. Pronotum er rundet med to lengdefurer, dekkvingene lange og smale, beina ganske korte.

Levevis

De voksne billene finnes gjerne på planter der de eter av bladene.

Utbredelse

Slekten er utbredt i den neotropiske økosonen.
Voronezj (elv)

Voronezj (russisk: Воро́неж) er ei elv i Tambov, Lipetsk og Voronezj oblast i Russland. Den er ei venstre sideelv til Don, og er 342 km lang, med et nedbørfelt på 21 600 km². Elva fryser over først i desember og er islagt til slutten av mars. De nederste strekningene av elva er seilbare, og ved elva ligger byene Lipetsk og Voronezj.
Phong Nha-grotten

Phong Nha-grotten er en grotte i Phong Nha-Ke Bang nasjonalpark i Vietnam. Det er denne grotten som er har gitt navnet til hele nasjonalparken.

Størrelse

Grotten er 7 729 meter lang. Phong Nha-grotten består i dag av et stort sammenhengende grottenettverk av 18 mindre grotter. Den høyeste grotten er Thung-grotten med 133 meter. Selve Phong Nha-grotten er 83 meter høy.
Grotten er den mest kjente grotten i hele nasjonalparken. Grotten har en 13 969 meter lang underjordisk elv. Forskere har så langt målt grottesystemet til 44,5 km, men det er kun de første 1500 meterne som er tilgjengelig for turister via båt.
Grotten var lenge regnet som den største i hele Vietnam, men er i dag den nest største etter at Son Doong-grotten ble oppdaget i samme nasjonalpark i 2009.

Historie

Duong Văn var den første vietnameser som beskrev Phong Nha-grotten allerede i 1550. Phong Nha ble senere avbildet i ni urner i byen Hue. I 1824 ble navnet på grotten endret til "Dieu Ung Chi enn" (Han Tu: 妙 应 之 神) av kong Minh Mang. Den ble også kalt "enn Hien Linh" av konger i Nguyen-dynastiet (Han Tu: 神 显灵).
I midten av 1800-tallet utførte den franske presten Léopold Michel Cadière en ekspedisjon for å utforske Phong Nha. Her oppdaget han gamle innskrifter fra Champa-dynastiet. I 1924 ble det erklært av den engelske utforskeren "Barton" at hulen var enestående og uten sidestykke blant alle grotter som hittil var kjent.
Den første delen av grotten ble likevel offisielt oppdaget i 1992.
Villa Clara (provins)

Næringsliv

Sukkerdyrkning og -foredling er viktigste næringsvei i provinsen og sysselsetter mange mennesker.